stanford-oval/wikipedia huggingface dataset:
לואיז פרי
ביוגרפיה

לואיז פרי נולדה וגדלה בלונדון שבבריטניה. פרי סיימה את לימודיה באוניברסיטת לונדון עם תואר ראשון באנתרופולוגיה. לאחר לימודיה היא התנדבה במשך מספר שנים במרכז סיוע לנפגעות תקיפה מינית, והחוויות שלה באותה התקופה השפיעו רבות על עמדותיה לגבי אתיקה מינית.
לאורך השנים פרי כתבה מאמרים שונים במספר רב של עיתונים ומגזינים בריטיים, כולל הספקטייטור, ניו סטייטסמן והדיילי מייל. במאמרים שהיא כותבת היא מרבה לעסוק בנושאים הקשורים לפמיניזם, מוסר ונורמות חברתיות, ולהתמקד במיוחד בהשלכות של הנורמות המודרניות הנוגעות למיניות, מערכות יחסים ותפקידי מגדר.
בשנת 2022 פרסמה פרי את ספרה הראשון "The Case Against the Sexual Revolution: A New Guide to Sex in the 21st Century"‏ אשר הפך לרב מכר בבריטניה. בספר היא העלתה את הטענה שלנורמליזציה של מין מזדמן בחברה המודרנית היו השלכות שליליות לחברה באופן כללי, ובמיוחד לנשים צעירות. כמו כן, פרי טוענת שהנורמות המסורתיות שנגעו למין ומערכות יחסים סיפקו לנשים הגנות מסוימות.
בפברואר 2022 השתתפה בדיבייט שאורגן על ידי ארגון הדיבייט "Oxford Union"(אנ'), בו היא תקפה את ההצעה לפיה "אנו צריכים לקבל בברכה את העידן החדש של הפורנו" ("We Should Welcome the New Era of Porn"). בדיבייט פרי קראה לצופים לשקול את ההשפעות השליליות של צפייה בפורנוגרפיה באינטרנט. ב-2023 פרי השתתפה גם בפאנל בכנס של הארגון "Alliance for Responsible Citizenship" (אנ') בו היא העלתה את הטענה שנשים הושפעו לרעה מהאמונה הרווחת שהנורמות המיניות המסורתיות לא רלוונטיות יותר.
פרי היא גם המנחה של הפודקאסט "Maiden Mother Matriarch" בו היא מראיינת מגוון אורחים מכל הקשת הפוליטית בנושאים הקשורים לסוגיות חברתיות ותרבותיות. בנוסף, היא גם שותפה בהנהלה של הארגון "We Can't Consent To This" המספק סיוע משפטי במקרים בהם נשים ונערות נהרגו או נפצעו כתוצאה מאלימות מינית בעוד שהטענה המשפטית מצד התוקף היא שהאלימות בוצעה בהסכמה.
חיים אישיים

לואיז פרי נישאה ב-2017. בנם הראשון של בני הזוג נולד בשנת 2021. לואיז פרי גרה עם משפחתה בלונדון.
הערות שוליים

↑  "Feminising Feminism – - Helen Dale".
↑  Duggan, Michael (2 באוקטובר 2022). "Book Interview: A feminist challenge to modern thinking on sex". Irish Examiner. {{cite web}}:  (עזרה)
↑  "Against the Sexual Revolution: An Interview with Louise Perry". Areo. 17 בנובמבר 2022. {{cite web}}:  (עזרה)
↑  "Review: The sexual revolution has hurt both men and women. Where do we go from here?". America Magazine. 15 בדצמבר 2022. {{cite web}}:  (עזרה)
↑  Lewis, Helen (18 ביוני 2023). "The Feminists Insisting That Women Are Built Differently". The Atlantic. {{cite web}}:  (עזרה)
↑  "The Case Against the Sexual Revolution by Louise Perry review – a potent, plain-speaking womanifesto | Society books | The Guardian". amp.theguardian.com.
↑  Hymowitz, Kay S. (9 בספטמבר 2022). "Review of The Case Against the Sexual Revolution by Louise Perry". City Journal. {{cite web}}:  (עזרה)
↑  Lintern, Estelle Atkinson and Meg (2022-02-10). "New era of porn not welcome, says Union". Cherwell (באנגלית בריטית). נבדק ב-2024-01-08.
↑  "Oxford Union Term Hilary 2022 by The Oxford Union - Issuu". issuu.com (באנגלית). 2022-01-19. נבדק ב-2024-01-08.
↑  "The new fight against pornography". Deseret News (באנגלית). 2023-01-26. נבדק ב-2024-01-08.
↑  Lehmann, Claire (3 בנובמבר 2023). "Why feminism is no guarantee of women's happiness". The Australian. {{cite news}}:  (עזרה)
↑  "If the government bans the 'rough sex' defence, what would it mean?". The Independent (באנגלית). 2020-07-07. נבדק ב-2023-02-16.
↑  Perry, Louise (2022-08-11). "LOUISE PERRY: I still believe in marrying before starting a family". Mail Online. נבדק ב-2024-01-02.
↑  "Louise Perry on motherhood, consent and the case against the sexual revolution". Theos Think Tank. נבדק ב-2024-01-02.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לואיז פרי".
| --- | --- |
בקרת זהויות :  NLI: 987012651241605171  GND: 1268481963  LCCN: no2022113173  NTA: 438291743  VIAF: 7140166414923002740003   WorldCat (עם VIAF): 7140166414923002740003
מגאיאנס ואנטארקטיקה צ'ילנה

מגאיאנס ואנטארקטיקה צ'ילנה (בספרדית: Magallanes y de la Antártica Chilena, או בקיצור, רק מגאיאנס) הוא הדרומי והגדול ביותר (מבחינת שטח) מבין 16 מחוזות צ'ילה. בירת המחוז היא פונטה ארנס. במחוז מתגוררים כ-165,533 תושבים (נכון לשנת 2017), מה שהופך אותו למחוז השני הכי פחות מאוכלס במדינה.
הנקודות הגאוגרפיות הבולטות במגאיאנס הן כף הורן, הארכיפלג ארץ האש, מצר מגלן ושטח צ'ילה באנטארקטיקה. רוב שטח מגאיאנס הוא הררי מאוד, ואינו מותאם לחקלאות ולמגורי אדם. האזור מאופיין בטמפרטורות נמוכות ורוחות חזקות לאורך השנה. באיים המערביים יש אקלים קר, לח וגשום, כאשר ממוצע הגשמים השנתי עומד על כ-3,500 מ"מ לשנה.
כ-80% מהתושבים מתגוררים בבירה פונטה ארנס, שמשמשת כמרכז מסחרי וכן לחקר אנטארקטיקה. במחוז מתגוררים מעט מאוד אנשים ביחס לשאר מחוזות צ'ילה כאשר רק מחוז אייסן קטן ממנו. מספר התושבים הנמוך נובע בין השאר מהמועד המאוחר בו החלה ההתיישבות המקומית. בשנת 1854 התגוררו במגאיאנס רק כ-150 נפש כאשר הצמיחה הדמוגרפית המשמעותית חלה בשלהי המאה ה-19 עם התפתחות החקלאות. בפונטה ארנס ובשאר המחוז ישנו אחוז לא מבוטל של פורטוגזים, רוסים, סקנדינבים, הולנדים וגרמנים.
בשנת 1891 הוקמה אוניברסיטה מקומית.
מבחינה כלכלית, מקורות ההכנסה המרכזיים של המחוז הם נפט, תיירות וחקלאות כבשים. אחוז העוני עומד על כ-5.8%, מה שהופך את מגאיאנס למחוז הכי פחות עני בצ'ילה. בנוסף על כך, המחוז מחזיק בשיא ההכנסה הממוצעת למשק בית בצ'ילה.
חלוקה מנהלית

מחוז מגאיאנס ואנטארקטיקה צ'ילנה מחולק ל-4 פרובינציות: אנטארקטיקה צ'ילנה, מגאיאנס, טיירה דל פואגו ואולטימה אספרנסה שמחולקות ל-11 קומנות.
| פרובינציה | בירה | מספר | שם | שם בשפת מקור | תושבים 2017 |
| --- | --- | --- | --- | --- | --- |
| אנטארקטיקה צ'ילנה | פוארטו ויליאמס | 1 | אנטארקטיקה | Antártica | 138 |
| אנטארקטיקה צ'ילנה | פוארטו ויליאמס | 2 | כף הורן | Cabo de Hornos | 2,063 |
| מגאיאנס | פונטה ארנס | 3 | לגונה בלאנקה | Laguna Blanca | 274 |
| מגאיאנס | פונטה ארנס | 4 | פונטה ארנס | Punta Arenas | 131,592 |
| מגאיאנס | פונטה ארנס | 5 | ריו ורדה | Río Verde | 617 |
| מגאיאנס | פונטה ארנס | 6 | סאן גרגוריו | San Gregorio | 799 |
| טיירה דל פואגו | פרובניר | 7 | פרובניר | Porvenir | 6,801 |
| טיירה דל פואגו | פרובניר | 8 | פרימוורה | Primavera | 1,158 |
| טיירה דל פואגו | פרובניר | 9 | טימאוקל | Timaukel | 405 |
| אולטימה אספרנסה | פוארטו נטאלס | 10 | נטאלס | Natales | 21,477 |
| אולטימה אספרנסה | פוארטו נטאלס | 11 | טורס דל פיינה | Torres del Paine | 1,209 |
ראו גם

סראנו (נהר בצ'ילה)
הערות שוליים

↑  WEB DISEMINACIÓN CENSO 2017 WEB DISEMINACIÓN CENSO 2017, resultados.censo2017.cl
↑  WEB DISEMINACIÓN CENSO 2017, resultados.censo2017.cl
| מחוזות ופרובינציות צ'ילה צ'ילה |
| --- | --- | --- |
| או'היגינס (רנקגואה) | קולצ'גואה • קצ'אפואל • קרדנל קארו |  |
| אטקמה (קופיאפו) | ואסקו • צ'ניאראל • קופיאפו |  |
| אייסן (קויאיקה) | אייסן  • חנרל קאררה • קויאיקה • קפיטן פראט |  |
| אנטופגסטה (אנטופגסטה) | אל לואה • אנטופגסטה • טוקופייה |  |
| אראוקניה (טמוקו) | מאייקו • קאוטין |  |
| אריקה ופרינאקוטה (אריקה) | אריקה • פרינאקוטה |  |
| ביוביו (קונספסיון) | אראוקו • ביוביו • קונספסיון |  |
| ולפראיסו (ולפראיסו) | אי הפסחא • ולפראיסו • לוס אנדס • מרגה מרגה • סן אנטוניו • סן פליפה דה אקונקגווה • פטורקה • קיוטה |  |
| טרפקה (איקיקה) | איקיקה • טמרוגל |  |
| לוס לאגוס (פוארטו מונט​) | אוסורנו • יאנקיווה • פאלנה • צ'ילואה |  |
| לוס ריוס​ (ואלדיביה) | ואלדיביה • רנקו |  |
| מאולה (טלקה) | טלקה • לינארס • קאוקנס • קוריקו |  |
| מגאיאנס ואנטארקטיקה צ'ילנה (פונטה ארנס)​ | אולטימה אספרנסה • אנטארקטיקה צ'ילנה​ • טיירה דל פואגו • מגאיאנס |  |
| מטרופולין סנטיאגו (סנטיאגו דה צ'ילה​) | טלגנטה • מאיפו • מליפייה • סנטיאגו • צ'קאבוקו • קורדיירה |  |
| ניובלה (צ'ייאן) | איטטה • דיגואין • פונייה |  |
| קוקימבו (לה סרנה) | אלקי • לימארי • צ'ואפה |  |
| --- | --- |
בקרת זהויות :  NLI: 987007557446905171  LCCN: n82111095  MusicBrainz: 57b2d71b-0c3e-4ccb-a2ed-7da367134517   WorldCat (עם LCCN): n82-111095 
ערך זה הוא קצרמרבנושא גאוגרפיה ובנושא צ'ילה. אתם מוזמנים לתרום לוויקיפדיה ו.
חלוקת מחוז מגאיאנס ואנטארקטיקה צ'ילנה לפרובינציות וקומונות
דה הבילנד קנדה דאש 6 טווין אוטר

| --- | --- |

דאש 6
 מאפיינים כלליים
 סוג:  100- עד 400-
 ארץ ייצור:  קנדה
 יצרן:  דה האבילנד, וייקינג אייר
 טיסת בכורה:  20 במאי 1965
 תקופת שירות:  1968–הווה (כ־57 שנים) 
 יחידות שיוצרו:  967
 משתמש ראשי:  בנין 
 מחיר:  $6,500,000 לדגם 400-
 
דה הבילנד DHC-6 טווין אוטר (באנגלית: de Havilland Canada DHC-6 Twin Otter) הוא מטוס נוסעים/שרות דו מנועי, טורבופרופ מתוצרת דה הבילנד קנדה, בעל יכולת המראה ונחיתה קצרה (STOL (אנ')) . המטוס יכול לשאת עד 20 נוסעים. המטוס מתוכנן להמראות ונחיתות ממסלולי עפר. ניתן להתקין על כן הנסע של המטוס, במקום הגלגלים, מגלשי סקי, מצופים או כן נסע אמפיבי.
יכולת המטוס לשיעורי נסיקה/צלילה גבוהים מאפשרת שימושים כמו הטסת צנחנים ופינוי רפואי.
היסטורית פיתוח ויצור

חברת דה הבילנד קנדה ((אנ')) התחילה לפתח את אב הטיפוס של המטוס, כתחליף דו מנועי ל-DHC-3 החד מנועי, ב-1964. ב-20.5.1965 טס האבטיפוס (CF-DHC-X) את טיסתו הראשונה. בתהליך הפיתוח יוצרו שישה אבות טיפוס.
בשנת 1967 נמסרו המטוסים הסדרתיים הראשונים מסדרה 100-.
מאז, יוצרו על ידי חברת דה הבילנד קנדה 844 מטוסים סדרתיים, שחלקם עדיין פעילים ברחבי העולם.
בשנת 1988 הפסיקה החברה את יצור הדגם וסגרה את קו הייצור בקנדה. כלי הייצור נרכשו על ידי חברת Viking Air (אנ') מ British Columbia (אנ'), שהחלה לייצר חלקי חילוף לדגם.
בשנת 2005 רכשה וייקינג אייר את רישיון הסוג (TYPE CERTIFICATE(אנ')) מחברת בומברדייה איירוספייס (BOMBADIER AEROSPACE(אנ')ׂ), שקנתה את דה הבילנד מידי חברת בואינג ב-1992. לאחר מכן רכשה החברה את רישיונות הסוג של כל דגמי DHC מ 1- עד 7-.
בשנת 2007 החליטה וייקינג אייר לחדש את יצורו של הדגם בגרסה 400-. המטוס הראשון נמסר ללקוח ב-2010 ועד 2015 יוצרו ונמסרו 75 מטוסים.
גרסאות המטוס ונתוניו

למטוס נבנו שלש גרסאות: DHC-6 100 ו-DHC-6 200 על ידי דה הבילנד קנדה (אנ') ו-DHC-6 300 על ידי ויקינג אייר (אנ').
|  | DHC-6 100 | DHC-6 300 | DHC-6 400 |
| --- | --- | --- | --- |
| מנועים X2 | PRATT&WHITNEY PT6A-20  550 כ"ס כ"א | PRATT&WHITNEY PT6A-27  680 כ"ס כ"א | PRATT&WHITNEY PT6A-34 750 כ"ס כ"א |
צוות: 1–2
| נוסעים | 19 | 20 | 19 |
אורך: 15.77 מ'
מוטת כנפיים: 19.8 מ'
| גובה (זנב) | 5.94 מ | 5.94 מ | 5.94 מ' |
| משקל ריק | 2659 ק"ג | 3370 ק"ג | 3121 ק"ג |
| משקל המראה מרבי MTOW (אנ') | 5257 ק"ג | 5682 ק"ג | 5670 ק"ג |
| משקל נחיתה מרבי | 5257 ק"ג | 5591 ק"ג | 5579 ק"ג |
| כמות דלק מרבית | 1451 ליטר (382 גלון אמריקאי) | 1425 ליטר (375 גלון אמריקאי) | 1436 ליטר (378 גלון אמריקאי)  עם מכלי דלק לטווח מוגדל (LONG RANGE TANKS) 1775 ליטר (467 גלון אמריקאי) |
| מהירות שיוט (TAS(אנ') ) | גבה פני הים - 160 קשר  5000 רגל - 10000 רגל - | גבה פני הים - 170 קשר  5000 רגל - 10000 רגל - | גבה פני הים - 170 קשר 5000 רגל - 181 קשר 10000 רגל - 182 קשר |
| טווח מרבי | 771 מייל ימי (1407ק"מ) | 775 מייל ימי (1435 ק"מ) | 775 מייל ימי (1435 ק"מ)  עם מכלי דלק לטווח ארוך: 980 מייל ימי (1815 ק"מ) |
| סייג רום | 25,000 רגל (7575 מ') | 25,000 רגל (7575 מ') | 26,700 רגל (8090 מ') |
| מרחק המראה ונחיתה (המראה לניקוי 50 רגל) |  |  | 366 מ' |
שימוש למטוס בישראל

רישום: 4X-AHP - סדרה 100. משרת את חברת עיט שירותי תעופה ותיירות למטרות הצנחה בשדה תימן. בעבר שירת המטוס כמטוס נוסעים בטיסות הקו תל אביב - ראש פינה של עיט שירותי תעופה.
רישום: 4X-AHZ - סדרה 300. שרת את חברת ארקיע מאפריל 1989 ועד מאי 1997. כינויו בארקיע היה "מצדה" והוא שימש לטיסות קו פנים ארציות ולטיסות הנאה בשמי הארץ.
שימוש למטוס בישראל > תאונות ותקריות מיוחדות בישראל

4X-AHP: בשנת 1996 - תאונה בנחיתה במנחת פיק שברמת הגולן
4X-AHP: בשנת 2007 - תקרית בטיחותית במסגרת הצנחות בשדה תימן
ראו גם

טיסה 1121 של אייר מואוראה
הערות שוליים

↑  TWIN OTTER ARCHIVES
↑  VIKING AIR TWIN OTTER
↑  TWIN OTTER -400 PERFORMANCE
↑  DHC6-300 SPECIFICATIONS
↑  DHC6-100 SPECIFICATIONS
↑  חוקר ראשי משרד התחבורה, דו"ח חקירה בטיחותית (ארכיון)
| --- | --- |
בקרת זהויות :  GND: 4657231-4 
4X-AHZ של ארקיע בתהליך נחיתה במצדה
TV 8 (מולדובה)

| --- | --- |

 פרטי הערוץ
 מדינה:  מולדובה
 סוג:  רשת טלוויזיה
 תאריך השקה:  1 במרץ 2006
 בעלות:  Media Alternativa
 משרד ראשי:  קישינב, מולדובה
 אזור קליטה:  מולדובה
 
 www.tv8.md
TV 8 הוא ערוץ טלוויזיה פרטי שפועל במולדובה ומשדר ברומנית ורוסית. הערוץ משדר 24 שעות ביממה.
היסטוריה

הערוץ החל לשדר במרץ 2006 בשם "TV 7" תוך התבססות על תוכניות של ערוץ רוסי NTV. בסוף אפריל התווספו תוכניות חדשות ברומנית. ב-14 במאי החלו שידורי תוכנית בידור בתחום בישול. בהמשך התווספו תוכניות נוספות.
ב-דצמבר 2013 הערוץ שידר סרט תיעודי על מצב בטרנסניסטריה. חלק מפוליטיקאים ציינו שסרט פוגע במדיניות של מולדובה בתחום וכולל אזכור עובדות לא בדוקות. ביולי 2014 שידורי הערוץ הופסקו בהוראת השלטונות אך חודשו לאחר הפסקה קצרה.
החל משנת 2017 הערוץ החל לשדר תחת שם "TV 8" תוך שינוי בעלות על הערוץ.
בהתאם לסקר נערך בשנת 2019 הערוץ נחשב לאמין במיוחד בתחום החדשות ופוליטיקה
בשנים 2018–2020 הערוץ זכה במספר פרסים.
בין התוכניות המרכזיות של הערוץ הייתה תוכנית פוליטית של נטליה מורארי.  בספטמבר 2021 סביב התוכנית החלו מהומות ומורארי עזבה את הנהלת הערוץ. התוכנית הורדה מלוח השידורים תוך ציון שהדבר בוצע משיקולים ענייניים וללא לחץ השלטונות (זאת בניגוד להודעת מורארי).
הערות שוליים

↑  סקר ערוצים
ננס לבן

תמונה מטלסקופ החלל האבל של Sirius A ו-Sirius B. ‏ Siruis B הננס הלבן, נראה כנקודה חלשה (יחסית) מתחת ומשמאל ל-Sirius A הזוהר.
ננס לבן הוא גרם שמיים המהווה את השלב האחרון במחזור החיים של כוכב הסדרה הראשית בעל מסה קטנה או בינונית. תאורטית, בעתיד הרחוק מאוד ננס לבן צפוי להתקרר לננס שחור, אך היקום צעיר מכדי ששינוי זה יתרחש.
היווצרות

ככלל, מקור האנרגיה של כוכב הוא בהיתוך גרעיני שמתבצע בליבתו. בהיתוך זה אטומים של יסוד קל, לדוגמה מימן, מתמזגים ויוצרים יסוד מסיבי יותר. התהליך כרוך בשחרור כמות גדולה של אנרגיה. לאחר שמלאי המימן שבכוכב הותך להליום, הכוכב גדל לענק אדום שבו מתבצע היתוך תרמו-גרעיני מהליום לפחמן ולחמצן. אם מסת הענק האדום נמוכה מכדי לאפשר היתוך גרעיני של פחמן, תיווצר במרכזו ליבת פחמן וחמצן. השכבות החיצוניות הקרות של הענק האדום ייצרו ערפילית פלנטרית. ליבת הענק האדום היא הננס הלבן. לכן, על פי רוב ננסים לבנים מורכבים מפחמן וחמצן. חלק קטן מהננסים הלבנים עשויים הליום, כתוצאה מאובדן מסה במערכות של כוכבים זוגיים. לעיתים הטמפרטורה בליבת הענק האדום מספיקה לשם התכת פחמן, אך לא לשם התכת ניאון. במקרים אלו נוצרת ליבת חמצן-ניאון-מגנזיום. היות שננס לבן הוא השלב האחרון בהתפתחותו של כוכב בעל מסה ממוצעת, כ-97% מכוכבי הסדרה הראשית, שאינם ננסים אדומים, שבגלקסיית שביל החלב יסיימו חייהם כננסים לבנים.
טמפרטורה וכבידה

הטמפרטורה הגבוהה בכוכבים לא גורמת רק לפליטת קרינה ואנרגיה מן הכוכב, אלא מונעת את קריסת החומר שבכוכב אל תוך ליבתו. החומר שמרכיב את הננס הלבן אינרטי, ולא עובר מיזוג תרמו-גרעיני. לננס הלבן אין כל מקור אנרגיה, ולכן הטמפרטורה שלו אינה מספיקה לשם איזון הקריסה הגרוויטציונית. לחלופין, הקריסה הגרוויטציונית של הכוכב מאוזנת על ידי לחץ הניוון של האלקטרונים. על כן, צפיפות הננס הלבן גבוהה ביותר, פי מיליון מצפיפותם של מים. משום שלחץ הניוון של האלקטרונים מוגבל בגודלו, לננסים לבנים תיתכן מסה מרבית מסוימת. המסה המרבית של ננס לבן שאינו מסתובב (תנועה סיבובית פועלת אף היא כנגד הקריסה הכבידתית) נקראת גבול צ'נדראסקאר – כ-1.44 מסות שמש. כאשר עוברת מסה נוספת אל ננס לבן (לרוב מכוכב שכן), הוא עשוי להתפוצץ בסופרנובה מסוג Ia.
סוף של ננס לבן

בשל הקריסה המהירה של הננס הלבן, הוא חם מאוד כשהוא נוצר, אך הוא מקרין בהדרגה אנרגיה ומתקרר. קרינה זו היא המקור לבהירותו העמומה. בחלוף הזמן, תדירות הקרינה תרד בהדרגה, עד אשר הוא ייעשה אפל. בשלב זה הננס הלבן יהיה לננס שחור. אך בשלב חיים זה של היקום, אפילו הננסים הלבנים העתיקים ביותר עדיין קורנים בטמפרטורה של כמה אלפי קלווין. לכן, ככל הנראה, לא קיימים ננסים שחורים כיום.
גילוי הננס הלבן

מערכת הכוכבים המשולשת של 40 ארידאני כוללת את כוכב הסדרה הראשית 40 ארידאני A, את הננס הלבן 40 ארידאני B, ואת הננס האדום 40 ארידאני C. הזוג 40 ארידאני B ו-C התגלה על ידי ויליאם הרשל ב-31 בינואר 1783. ב-1910 גילו הנרי נוריס ראסל, אדוארד צ'ארלס פיקרינג ווילמינה פלמינג כי חרף היותו כוכב עמום 40 ארידאני B שייך למחלקת הבהירות A, כלומר, הוא לבן. הסיווג הספקטרלי של 40 ארידאני B נקבע רשמית על ידי וולטר אדמס ב-1914. בן זוגו של סיריוס, סיריוס B, היה הננס הלבן השני שהתגלה. פרידריך בסל גילה כי הכוכב סיריוס משנה את מיקומו באופן מחזורי. התגלה שלסיריוס יש בן זוג קטן, אך בעל אותו סיווג ספקטרלי.
הרכב ומבנה

על אף שקיימים ננסים לבנים בתחום מסות רחב של 0.17-1.33 מסות שמש, למרבית הננסים הלבנים מסה של בין 0.5 ל-0.7 מסות שמש. לפי הערכות המבוססות על תצפיות, הרדיוס של ננסים לבנים נע בין 0.008 ל-0.02 רדיוסי שמש (לשם השוואה, רדיוס כדור הארץ הוא כ-0.009 רדיוסי שמש). לכן, מסת ננס לבן היא בקירוב כמסת השמש ונפח הקטן פי מיליון מנפח השמש. מכאן, שצפיפות הננס הלבן גבוהה פי מיליון מצפיפות השמש - כ-106 גרם לסנטימטר מעוקב. ננס לבן הוא אחד הגופים הדחוסים ביותר ביקום - אחרי חורים שחורים וכוכבי נייטרונים.
זמן קצר לאחר גילוי הננסים הלבנים, נמצא כי יש להם צפיפות גדולה ביותר. ניתן להעריך את מסתו של כוכב, כאשר הוא נמצא במערכת של כוכב זוגי, על ידי מדידת שינויים מחזוריים בספקטרום הבליעה של המערכת. מדידה שכזו נעשתה ב-1910 במערכת הזוגית של הכוכבים סיריוס B וארידאני 40 B. נמצא כי מסתו של סיריוס B היא 0.94 מסות שמש (לפי הערכה מאוחרת יותר - 1.00 מסות שמש). משום שגופים חמים יותר פולטים קרינה רבה יותר מגופים קרים, ניתן להעריך את עוצמת הקרינה על פני הכוכב על ידי מדידת הספקטרום שלו. אם בנוסף לזאת ידוע המרחק אל הכוכב, ניתן להעריך אף את בהירותו המוחלטת של הכוכב. על ידי השוואה בין בהירותו המוחלטת לבהירות פני הכוכב, ניתן להעריך את רדיוסו. שיקולים אלו הובילו למסקנה שהצפיפות של סיריוס B וארידאני 40 B גבוהה ביותר. אסטרונומים באותה העת לא ידעו כיצד להסביר את התופעה. נמצא כי לארידאני 40 B צפיפות הגבוהה פי 25,000 מצפיפות השמש. ארתור אדינגטון חזה בשנת 1924, בהסתמך על תורת היחסות הכללית, כי צפיפויות מסדר גודל שכזה יובילו לכך שהאור מארידאני 40 B יוסח לאדום באופן גרוויטציוני. ההסחה לאדום בארידאני 40 B אכן נמדדה בשנת 1925 על ידי האסטרונום האמריקאי וולטר סידני אדמס.
הרכב ומבנה > חומר מנוון

צפיפויות מסדר גודל שכזה ייתכנו משום שננסים לבנים אינם עשויים אטומים הקשורים בקשר כימי, כי אם מפלזמה של גרעיני אטומים ואלקטרונים. לכן, משום שהחומר בננס הלבן אינו ארוז באטומים, הפרוטונים והנייטרונים יכולים לשכון בסמיכות, ללא הגבלה של רדיוס האורביטלים האטומיים. לעומת זאת, בחומר אטומי, האלקטרונים משכנים את רמות האנרגיה השונות, והגרעינים לא יכולים להיות סמוכים. אדינגטון תהה מה עתיד לקרות כשהפלזמה תתקרר, האטומים לא יהיו מיוננים (כלומר, האלקטרונים ישובו למסלוליהם במעטפת האטום) והחומר לכאורה יסתדר מחדש באטומים. את התעלומה הזו פתר רלף האוורד פאולר על ידי שימוש של מכניקת הקוונטים, בשנת 1926. משום שאלקטרונים (מהיותם פרמיונים) פועלים לפי עקרון האיסור של פאולי, שני אלקטרונים לא יכולים להיות באותו מצב קוונטי. לכן, האלקטרונים פועלים לפי התפלגות פרמי-דיראק, שפותחה אף היא בשנת 1926, במטרה לתאר את ההתפלגויות הסטטיסטיות של חלקיקים הפועלים לפי עקרון האיסור של פאולי - כלומר, פרמיונים. מכאן נובע שבאפס המוחלט לא כל האלקטרונים יוכלו לשכן את רמת האנרגיה הנמוכה ביותר. חלק מהאלקטרונים ישכנו את רמות האנרגיה הגבוהות יותר - מצב הקרוי "מנוון". לכן, ננס לבן יכול להתקרר לטמפרטורה של 0 קלווין, ועדיין החומר שבו ישכן רמות אנרגיה גבוהות יותר - כלומר, לאלקטרונים תהיה תמיד אנרגיה מסוימת.
דחיסת החומר בננס לבן תוביל לעלייה במספר האלקטרונים ליחידת נפח. לפי עקרון האיסור של פאולי, האנרגיה הקינטית הממוצעת של האלקטרונים תעלה, וכך גם הלחץ. לחץ זה, הקרוי "לחץ ניוון של האלקטרונים" מונע את הקריסה הגרוויטציונית של הננס הלבן. לחץ זה תלוי בצפיפות האלקטרונים, ולא בטמפרטורה שלהם.
לחץ הניוון של האלקטרונים הוביל למסקנה כי קיים חסם עליון למסתו של ננס לבן. רעיונות אלו הוצגו על ידי וילהלם אנדרסון (1929) ועל ידי אדמונד סטונר (1930). הערך הידוע כיום לגבול זה נמצא על ידי סוברהמניאן צ'נדראסקאר בשנת 1931 במאמרו "המסה המרבית של ננס לבן אידיאלי". צ'נדראסקאר מצא כי מסתו המרבית של ננס לבן לא מסתובב היא  5.7/\mu _{e}^{2}, כאשר  \mu _{e} מייצג את היחס בין המשקל האטומי הממוצע למספר האטומי הממוצע. בעת שצ'נדראסקאר פרסם את מאמרו, רווחה הדעה שכוכבים מורכבים מיסודות כבדים, שבהם הערך הממוצע הוא  \mu _{e}=2.5, ומכאן הוא קיבל כי הגבול למסת ננס לבן הוא 0.91 מסות שמש. כיום מקובל שננס לבן של פחמן-חמצן מורכב כמעט בלעדית מפחמן-12 ומחמצן-16. באיזוטופים אלו המספר האטומי הוא בדיוק מחצית מהמשקל האטומי, ולכן  \mu _{e}=2, ומכאן שהמסה המרבית היא 1.44 מסות שמש. גבול זה קרוי כיום גבול צ'נדראסקאר. על תגליות אלה זכה צ'נדראסקאר בשנת 1983, יחד עם ויליאם אלפרד פוֹלֶר, בפרס נובל לפיזיקה.
אם מסתו של ננס לבן תעבור את גבול צ'נדראסקאר בו לא חלות ריאקציות מיזוג גרעיניות, אזי הלחץ שמפעילים האלקטרונים לא יאזן את כוח הכבידה, והננס יקרוס לכדי כוכב נייטרונים או לחור שחור. לעומת זאת, בננס לבן של פחמן-חמצן שאליו עוברת מסה מכוכב שכן תחול ראקציית מיזוג גרעינית, ותתרחש סופרנובה מסוג Ia במהלכה הננס הלבן יושמד, לפני הגעתו לגבול המסה.
לננסים לבנים יש בהירות מוחלטת נמוכה, ולכן הם ממוקמים באזור נפרד בדיאגרמת HR, המראה את הקשר בין בהירות הכוכב לטמפרטורת פני השטח שלו.
הרכב ומבנה > הקשר בין המסה לרדיוס

ניתן לפתח באופן גס את הקשר בין המסה לרדיוס של ננס לבן, על ידי שימוש בשיקול של מינימום אנרגיה. ניתן להעריך את האנרגיה של ננס הלבן כסכום של האנרגיה הפוטנציאלית והאנרגיה הקינטית שלו. האנרגיה הפוטנציאלית הכבידתית ליחידת מסה בננס הלבן, Eg, תהיה מסדר הגודל של  {\frac {-GM}{R}}, כאשר G הוא קבוע הכבידה, M היא מסת הננס הלבן ו-R הוא רדיוסו.
האנרגיה הקינטית ליחידת מסה בננס הלבן, Ek, מקורה בתנועת האלקטרונים כך שהיא תהיה מסדר הגודל של  {\frac {Np^{2}}{2m}}, כאשר p הוא התנע הממוצע האלקטרונים, m היא מסת האלקטרון, ו-N הוא מספר האלקטרונים ליחידת מסה. משום שהחומר בננס הלבן מנוון - כלומר הלחץ שבו נובע מקרבת הפרמיונים ומעקרון האיסור של פאולי, ניתן להעריך כי p הוא מסדר הגודל של האי-ודאות בתנע, Δp; כעת, לפי עקרון אי הוודאות, מכפלת אי-הוודאות במיקומו של חלקיק באי-הוודאות בתנע שלו גדולה מקבוע פלאנק המצומצם (ħ). אי-הוודאות במקום, Δx תהיה מסדר הגודל של המרחק הממוצע בין האלקטרונים - n-1/3 (כאשר n הוא מספר האלקטרונים ליחידת נפח). משום שיש N×M אלקטרונים בננס הלבן, והנפח פרופורציוני ל- R³, מספר האלקטרונים ליחידת נפח יהיה פרופורציוני ל-  {\frac {NM}{R^{3}}}.
אם כן, האנרגיה הקינטית ליחידת מסה, Ek היא:
הננס הלבן יהיה בשיווי משקל כאשר האנרגיה הכוללת שלו, Ep+Ek תהיה מינימלית. בשלב זה, האנרגיה הקינטית והאנרגיה הפוטנציאלית תהיינה מאותו סדר גודל. לכן:
כאשר מבודדים את R, רדיוס הננס הלבן, מקבלים:
לכן, הקשר בין רדיוס הננס הלבן למסתו הוא:
דהיינו, הרדיוס פרופורציוני ביחס הפוך לחזקה השלישית של מסת הננס הלבן.
הפתרון משתמש בנוסחה הלא יחסותית  E_{k}=p^{2}/2m, ולכן היחס המתקבל אינו יחסותי. על מנת לנתח את המערכת עבור אלקטרונים הנעים במהירות הקרובה למהירות האור, האנרגיה הקינטית של האלקטרונים תהיה בקירוב  pc (מכפלת התנע במהירות האור). לכן:
אם משווים את גודל זה לאנרגיה הפוטנציאלית, מתקבל ש-R מצטמצם ויוצא שהמסה חייבת להיות:
על מנת לפרש תוצאה זו, יש לשים לב לכך שכאשר מסת הננס הלבן גדלה, רדיוסו קטן. לכן, לפי עקרון אי הוודאות, התנע גדל, כלומר המהירות של האלקטרונים גדלה. כאשר המהירות הזו מתקרבת למהירות האור, הביטוי הנ"ל מדויק יותר, כלומר המסה של הננס הלבן מגיעה למסתו הגבולית. על כן, מסתו המרבית של ננס לבן היא Mlimit - מסה גבוהה מזו פירושה שהאלקטרונים ינועו במהירות העולה למהירות האור, בניגוד לעקרונות תורת היחסות.
ניתן להגיע לקשר מדויק יותר באמצעות פיתוח של משוואת מצב עבור הננס הלבן. ממשוואה זו עולה הקשר בין הצפיפות ללחץ בחומר של הננס הלבן. אם הלחץ והצפיפות קבועים כפונקציה של המרחק מהמרכז, אזי פתרון מערכת המשוואות של המשוואה ההידרוסטטית ושל משוואת המצב ייתן את מבנה הננס הלבן בשיווי משקל. לפי הפיתוח הלא יחסותי מקבלים שהרדיוס פרופורציוני ביחס הפוך לשורש השלישי של המסה. תיקונים יחסותיים מגלים שהרדיוס של הננס הלבן מתאפס בגבול מסה סופי. הגבול הזה הוא גבול צ'נדראסקאר - הגבול שבו הננס הלבן כבר לא נתמך על ידי לחץ הניוון של האלקטרונים.
כל החישובים הללו מתייחסים לננס לבן שאינו סב על צירו. אם הננס הלבן מסתובב, המשוואה ההידרוסטטית חייבת לקחת בחשבון את הכוח הצנטריפוגלי המדומה הנובע ממערכת הייחוס הלא אינרציאלית המסתובבת. עבור ננס לבן המסתובב במהירות אחידה וקצובה, גבול המסה המרבית גדל אך במעט. אם הננס הלבן מסתובב בקצב שאינו אחיד ומזניחים את השפעת הצמיגות, אזי, כפי שקבע פרד הויל ב-1947, לא קיים חסם עליון למסתו, כך שמתקיים שיווי משקל סטטי.